Phascogale "Phascogale" huwa ġeneru ta' mammiferi, l-marsupjali karnivori, eżattament il-Faskogali (għalkemm jissejħu ukoll bl-ismijiet ta' Tafa, Twan u Wambenger), tal-kontinent ta' l-Awstralja. Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani kollha u l-kolokolo tal-kontinent ta' l-Amerika ta' isfel), fl-ordni Dasyuromorphia (il-marsupjali karnivori tal-kontinent Awstraljan), fil-familja Dasyuridae, fis-sottofamilja Dasyurinae u fit-tribù Phascogalini ma' 6 ġeneri oħra, li huma "Antechinus", "Micromurexia", "Murexechinus", "Murexia", "Paramurexia" u "Phascomurexia". Il-ġeneru "Phascogale" jiġbor fiħ minn 2 sa 3 speċi (dan jiddependi ma' liema skema jew klassifikazjoni wieħed jimxi) estanti jew ħajjin u bid-daqs ta' far jew skojjatlu huma fost l-akbar speċi tat-tribù Phascogalini. It-tlett speċi li huma jinsabu mifruxin fuq il-kontinent gżira ta' l-Awstralja biss. Fin-numru ta' speċi huwa it-tieni l-akbar u l-aktar ġeneru ta' suċċess fit-tribù Phascogalini. "(għal aktar informazzjoni ara l-artikli Faskogal, Phascogalini, Dasyurinae, Dasyuridae jew Dasyuromorphia)"